André Nilsen

André Nilsen (født 1988) er en norsk politisk aktivist. Han arbeider for en kunnskapsbasert og human rusmiddelpolitikk.

Nilsen ble styreleder i den ruspolitiske organisasjonen Normal Norge i desember 2018. Han ble senere også nestleder i brukerorganisasjonen RIO sitt lokallag i Bergen kommune i november 2021. Nilsen jobber til vanlig som erfaringskonsulent i NAV Bergen, der arbeider han i prosjektet «Aktiv sør», som er et arbeidsrettet tiltak for personer med rusmiddelrelaterte utfordringer.

Han har vært aktiv i rusdebatten i norsk media. I mai 2020 begynte han å bruke plattformen TikTok, til å blant annet snakke om cannabis, rusmiddelpolitikk og unges rettigheter i møte med politiet. Han deltok i NRK-programmet Debatten i 2021 angående rusreformen, og ble samme år intervjuet av Leo Ajkic i dokumentarserien Rus. VG omtalte Nilsen som en «rusinfluencer» i april 2022 for hans engasjement i norsk media angående rusmidler. Sosiolog og forsker ved avdeling rusmidler i Folkehelseinstituttet, Ola Røed Bilgrei, mener at det er riktig og viktig at stemmer som Nilsen finnes i et liberalt demokrati.

Bakgrunn

Selvmedisinering og avhengighet 
Nilsen begynte å ta benzodiazepiner i 2012 for å dempe angsten i en tøff periode av livet. I begynnelsen brukte han det bare ved behov; de kveldene han ikke klarte å sove. Det ble etterhvert et slags «føre-var-prinsipp» å ta det på kvelden. Nilsen mistet kontroll og utviklet rusmiddelavhengighet, han holdt avhengigheten sin skjult i frykt for konsekvenser.

Behandling og pågripelse 
Etter flere forsøk på å slutte med benzodiazepiner uten hell ble han sykmeldt og søkte behandling for rusmiddelavhengighet. Nilsen ble da henvist til distriktspsykiatrisk senter (DPS) via fastlegen sin. Bruken av rusmidler derimot fortsatte å eskalere.

Nilsen hadde nettopp vært på et behandlingsmøte i Skuteviken, og var på vei til sin fastlege og psykolog i april 2015. Han ble da stoppet av politiet på Korskirkeallmenningen for mistanke av narkotikasalg, noe han ikke hadde, men under ransakingen ble det funnet to joints i lommen hans.

Han ble dermed arrestert for besittelse av cannabis og kjørt til politihuset. Der ble han avkledd og kastet på glattcelle, noe som ble etterfulgt av en anmeldelse, i tillegg til et forelegg på  norske kroner. Arrestasjonen førte til at han utviklet et mer skadelig rusmiddelbruk. Nilsen fikk mer angst og ble mer depressiv; han følte seg som en kriminell. Det var også økonomisk belastende for ham.

Nilsen ble i senere tid frisk fra rusmiddelavhengigheten, og skrev i en kronikk til NRK i januar 2020 at han overkom sitt rusmiddelproblem «til tross for norsk ruspolitikk, ikke på grunn av den».

Media

Fjernsyn 

Han har en rekke ganger opptrådt på fjernsyn i ruspolitiske sammenhenger, dette inkluderer blant annet NRKs Debatten angående rusreformen sammen med blant andre daværende helseminister Bent Høie i mars 2021, og Leo Ajkics dokumentarserie Rus i november 2021 som gir et nyansert innblikk om rusmidler, rusmiddelbruk samt russekulturen som befinner seg i Bergen. Serien vant Fagrådets pris for «Godt ruspolitisk arbeid» i 2022, og ble nominert til Gullruten 2022 i klassen beste dokumentarserie.

Avisintervjuer 

Nilsen delte sin rusmiddelhistorie i forbindelse med kampanjen «Straff skader», og ble intervjuet av TV 2 i forkant av forslaget til rusreform i februar 2021. Fra 31. august 2021 til 4. september 2021 ble det holdt en kunstutstilling i Grieghallen med samme navn, «Straff skader», hvor Nilsen sammen med andre markerte verdens overdosedag. Nilsen ble i april 2022 omtalt som en «rusinfluencer» av VG på grunn av sitt engasjement på TikTok, hvor han snakker om cannabis, politikk og unges rettigheter i møte med politiet.

En rapport fra Riksadvokaten angående politiets tvangsmiddelbruk viste at politiet hadde brukt ulovlige tvangsmiddelbruk i mindre alvorlige narkotikasaker i flere tiår. Sosiolog og forsker ved avdeling rusmidler i Folkehelseinstituttet, Ola Røed Bilgrei, uttalte at det er riktig og viktig at stemmer som Nilsen finnes i et liberalt demokrati; Bilgrei takket ham og Normal Norge for at resultatet i rapporten har kommet frem.

Dokumentarfilm 
André Nilsen deltok i den norske dokumentarfilmen Stigma – Rusbruk i Norge. Filmen er regissert av Marius Mellem i forbindelse med hans masteroppgave ved NTNU. Formålet med filmen er å vise at personer som bruker illegale rusmidler er «helt vanlige mennesker». Under produksjonen ble det totalt intervjuet 25 personer; regissørens konklusjon av intervjuene er at «utenforskap, stigmatisering og medmenneskelighet» går igjen hos alle rusmiddelbrukerne. Filmen hadde premiere på Verdensteatret i Tromsø den 3. september 2022.

Parodiserie 
Nilsen spiller rollen som politioverbetjent Jørgensen i sin egen serie Blålys, en parodi på norsk politi. Rollefiguren til Nilsen er en politioverbetjent som er usikker på hvordan han skal hjelpe rusmiddelbrukere, uten bruk av tvangsmidler slik som glattcelle eller kroppsvisitering. Serien ble omtalt av tidsskriftet Subjekt i september 2022.

Bibliografi

Meningsinnlegg og kronikker 
 Nilsen, André: «Manglende tilgang på medisinsk cannabis en trussel mot folkehelsen», meningsinnlegg i Nettavisen, 18. desember 2018
 Nilsen, André: «Sylvi har rett: Moralismen må vekk!», meningsinnlegg i Nettavisen, 21. mai 2019
 Nilsen, André: «Arendalsuka stigmatiserer rusdebatten», meningsinnlegg i Nettavisen, 3. juni 2019
 Nilsen, André: «Symbolpolitikk for enhver pris?», meningsinnlegg i Fanaposten, 4. oktober 2019
 Nilsen, André: «Straff hjalp aldri meg», kronikk i NRK, 12. januar 2020
 Nilsen, André: «Psykologiske barrierer skaper frykt og forvirring i rusdebatten», ytring i Psykologisk.no, 28. juli 2022
 Arctander, K., Paust D.H., Shariati F., Mjelva J.K. & Nilsen, A.: «Er politiet en stat i staten?», kronikk i Aftenposten, 28. juli 2022
 Nilsen, André: «Bruker alle kokain?», videokronikk i TV 2, 17. april 2023

Debattinnlegg 
 Nilsen, André: «Stigmatisering av cannabis må stoppe», debattinnlegg i Stavanger Aftenblad, 21. desember 2018
 Nilsen, André: «Forbudstilhengerne har gått tom for argumenter», debattinnlegg i Aftenposten, 11. juli 2019
 Nilsen, André: ««Legalize it» støttes 100 prosent», debattinnlegg i Dagbladet, 30. august 2019
 Nilsen, André: «Cannabisforbudet hjelper ingen», debattinnlegg i Aftenposten, 1. oktober 2019
 Nilsen, André: «En kunnskapsbasert og human ruspolitikk, takk!», debattinnlegg i Morgenbladet, 12. januar 2020
 Lossius, R. & Nilsen, A.: «Senterpartiet fordummer debatten om rusreformen», debattinnlegg i Avisa Nordland, 6. april 2021
 Nilsen, André: «– Cannabistørken kan være svært farlig», debattinnlegg i Bergens Tidende, 20. april 2020
 Nilsen, André: «– I denne kampen finnes ingen middelvei», debattinnlegg i Bergens Tidende, 21. september 2021
 Nilsen, André: «Ruspolitikken slår sprekker: Dette gir ikke lenger gjenklang hos dagens unge», debattinnlegg i Nettavisen, 11. november 2021
 Nilsen, André: «Hvor fant Arbeiderpartiet sommervikaren?», debattinnlegg i Dagbladet, 19. juli 2022
 Nafstad, E. & Nilsen, A.: «Cannabis er ikke ufarlig, men kan gjøres tryggere», debattinnlegg i Stavanger Aftenblad, 13. september 2022
 Mjelva, J.K., Lossius, R., Dyrdal, B. & Nilsen, A: «Vil Arbeiderpartiet ta fra barn rettssikkerheten?» i Stavanger Aftenblad, 7. november 2022
 Nilsen, André: «Det illegale markedet for cannabis blomstrer» i Nettavisen, 19. november 2022

Signerte opprop 
 21 personer: ««Straff dreper», skrev SV. Dette er ord som forplikter.», debattinnlegg i Aftenposten, 28. september 2021
 55 debattanter: «Si unnskyld og trekk deg, politidirektør Benedicte Bjørnland!», debattinnlegg i Aftenposten, 30. mars 2022

Referanser

Eksterne lenker

Medieartikler 
  «Hardt ut mot influensere som slår kokainalarm: – De gjør det for oppmerksomhet» Artikkel fra Bergensavisen (2023)
  «– Brystene til Caroline Berg Eriksen er ikke problemet her» Artikkel fra TV 2 (2023)
  «Rusaktivist knuser TV 2-rekord» Artikkel fra Subjekt (2022)
  «André er «rusinfluencer»: − Folk takker meg» Artikkel fra VG (2022)
  «André vart tatt med to jointar – straffa han fekk førte til at han rusa seg meir» Artikkel fra NRK (2021)
  «Etter André (33) ble arrestert på gaten traff han bunn: – Det gjorde vondt verre» Artikkel fra TV 2 (2021)
  «– Jeg er ikke noe typisk «klessetryne»» Artikkel fra Bergensavisen (2015)

Norske organisasjonsledere
Ruspolitiske aktivister
Norske cannabisaktivister
Tiktokere fra Norge
Personer fra Bergen kommune